
UKMERGĖS RAJONO SAVIVALDYBĖS ADMINISTRACIJOS 
INFORMACINIŲ TECHNOLOGIJŲ IR VIEŠŲJŲ RYŠIŲ SKYRIAUS 
VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Ukmergės rajono savivaldybės administracijos Informacinių technologijų ir viešųjų ryšių skyriaus vyriausiojo specialisto (toliau – vyriausiasis specialistas) pareigybė yra priskirta specialistų grupei.
2. Pareigybės lygis – A2. 
3. Pareigybė reikalinga Ukmergės rajono savivaldybės administracijos informacinių sistemų, duomenų bazių priežiūrai ir administravimui.

II SKYRIUS
SPECIALŪS REIKALAVIMAI ŠIAS PAREIGAS  EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip technologijos mokslų studijų srities informatikos inžinerijos krypties aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
4.2. išmanyti Lietuvos Respublikos įstatymus, Vyriausybės nutarimus, kitus teisės aktus, reglamentuojančius informatikos sritį, autorines teises, asmens duomenis, dokumentų tvarkymo ir apskaitos taisykles;
4.3. būti susipažinęs su vietos savivalda, viešąjį administravimą reglamentuojančiais teisės aktais, Savivaldybės administracijos nuostatais, Skyriaus nuostatais bei kitais teisės aktais, reglamentuojančiais pareiginiuose nuostatuose numatytų funkcijų vykdymą;
4.4. mokėti kaupti, sisteminti ir apibendrinti informaciją, rengti išvadas, priimti sprendimus, teikti pasiūlymus;
4.5. žinoti duomenų bazių valdymo sistemų veikimo principus, išmanyti informacinių sistemų administravimą;
4.6. būti susipažinusiam su naujausia informacija apie kompiuterinę ir programinę įrangą, žinoti operacinių sistemų pagrindus;
4.7. išmanyti interneto svetainių administravimą ir priežiūrą, būti susipažinusiam su interneto svetainių turinio valdymo sistemų pagrindais;
4.8. mokėti apdoroti vaizdo, garso, foto medžiagą kompiuterinėmis programomis;
4.9. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija, žymima slaptumo žyma „Riboto naudojimo“.

III SKYRIUS
ŠIAS PAREIGAS EINANČIO DARBUOTOJO FUNKCIJOS
	
5. Šias pareigas einantis darbuotojas vykdo šias funkcijas:
5.1. administruoja savivaldybės administracijos dokumentų valdymo, finansų valdymo ir apskaitos, geoinformacines, socialinės paramos informacines, rinkliavų ir mokesčių administravimo, Viešųjų pirkimų ir kitas sistemas, diegia jų atnaujinimus, administruoja klasifikatorius, koreguoja Informacinių sistemų veiklos taisykles ir atlieka kitus su veiklos metodika ir specifika susijusius Informacinės sistemos derinimo darbus;
5.2. atlieka Informacinės sistemos veiklos administratoriaus funkcijas numatytas Ukmergės rajono savivaldybės administracijos informacinės sistemos duomenų saugos nuostatuose;
5.3. administruoja savivaldybės internetines sistemas www.ukmerge.lt, globali.ukmerge.lt, rinkliava.ukmerge.lt, savitarna.ukmerge.lt ir kitas, vykdo šių interneto sistemų administratoriaus funkcijas; administruoja vartotojus, sprendžia išoriniams vartotojams iškilusias problemas;
5.4. atlieka informacinės sistemos SPIS administratoriaus funkcijas;
5.5. teikia savivaldybės administracijos ir savivaldybės įstaigų darbuotojams pagalbą informacinių sistemų naudojimo klausimais; administruoja įstaigų vartotojus bendrai naudojamose sistemose (Dokumentų valdymo, Viešųjų pirkimų, FVAS);
5.6. administruoja elektroninių paslaugų teikimo sistemą, teikia ataskaitas apie paslaugų vykdymą atsakingiems asmenims; 
5.7. administruoja e.demokratijos informacines sistemas, teikia pagalbą jų vartotojams bei tarybos nariams; diegia atnaujinimus;
5.8. prižiūri ir eksploatuoja tarybos posėdžių valdymo bei vaizdo ir garso transliacijų sistemas;
5.9. atsako už duomenų bazių rezervinių kopijų kūrimą, jų apsaugą;
5.10. inicijuoja pirkimus reikalingus informacinių sistemų priežiūrai. Ruošia reikalingas technines specifikacijas ir perduoda jas Viešųjų pirkimų skyriui;
5.11. teikia pasiūlymus informacinių sistemų diegimo ir tobulinimo klausimais;
5.12. dalyvauja projektų, finansuojamų iš Europos Sąjungos struktūrinių fondų, administravime;
5.13. parengia pristatymų įrangą (multimedia) seminarams, pasitarimams ir kitiems renginiams, kuriuos organizuoja administracijos darbuotojai;
5.14. prižiūri ir eksploatuoja tarybos posėdžių valdymo bei vaizdo ir garso transliacijų sistemas;
5.15. siekiant skyriaus uždavinių įgyvendinimo, teisės aktų nustatyta tvarka vykdo kitus nenuolatinio pobūdžio skyriaus vedėjo pavedimus.

IV SKYRIUS
PAVALDUMAS IR ATSAKOMYBĖ

6. Vyriausiasis specialistas yra tiesiogiai pavaldus skyriaus vedėjui. 
7. Už pavestų uždavinių ir funkcijų netinkamą vykdymą vyriausiasis specialistas atsako teisės aktų nustatyta tvarka. 
8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria administracijos direktorius skyriaus vedėjo teikimu.

